Shanghain suurteatteri

Shanghain suurteatteri (kiin.: 上海大剧院; pinyin: Shànghǎi dà jùyuàn) on Shanghaissa sijaitseva teatteri, jota vuokraa esimerkiksi Shanghain ooppera. Teatteri sijaitsee Renmin dadaon ja Huangpi beilun risteyksessä Kansanaukion pohjoisosassa Huangpun piirissä Shanghaissa Kiinassa. Rakennuksen on suunnitellut ranskalainen arkkitehti Jean-Marie Charpentier, ja sen pinta-ala on 11 528 neliömetriä. Sisustussuunnitelmat on tehnyt Studios Architecture. Teatteri avattiin 1998. Aiheesta muualla Teatterin verkkosivut (Arkistoitu – Internet Archive)